b'\n_START_ARTICLE_\nFootball Manager\n_START_SECTION_\nFootball Manager i Norge\n_START_PARAGRAPH_\nFootball Manager har helt siden begynnelsen av 1990-tallet v\xc3\xa6rt et sv\xc3\xa6rt popul\xc3\xa6rt spill blant b\xc3\xa5de ungdom og voksne i Norge. Spillet spilles naturlig nok mest av menn, hovedsakelig innenfor aldersgruppen p\xc3\xa5 12-30 \xc3\xa5r. Spillet har i flere \xc3\xa5r kommet ut med det norske ligasystemet integrert, men det har flere ganger vist seg at informasjonen omkring det norske ligasystemet har v\xc3\xa6rt litt d\xc3\xa5rlig. Dette er riktignok noe som har blitt bedre med \xc3\xa5rene, men er fremdeles ikke helt perfekt. De divisjonene som Norge er representert med, er Eliteserien, OBOS-ligaen og PostNord-ligaen Avdeling 1 og 2._NEWLINE_I Norge, som i resten av Skandinavia, er det Pan Vision som st\xc3\xa5r for importen av Football Manager._NEWLINE_Helt siden 2001 har spillserien hatt en norsk supporterside p\xc3\xa5 internett. Denne eksisterer ikke lenger, men har en Facebook-side med samme navn, som heter FMNorge. FMNorge har i flere \xc3\xa5r servert det norske FM-milj\xc3\xb8et med et sv\xc3\xa6rt aktivt diskusjonsforum, nyheter, nedlasting, spillertips, artikler og annen nyttig informasjon. Siden har de siste \xc3\xa5rene hatt en enorm vekst, hvor siden i 2006 hadde 7\xc2\xa0000 brukere mot 20\xc2\xa0000 brukere i 2007. Disse tallene sier mye om hvor popul\xc3\xa6rt spillet egentlig er i Norge.\n_START_SECTION_\nBrukes til mer enn bare et spill\n_START_PARAGRAPH_\nI media har produsentene av Fotball Manager g\xc3\xa5tt ut og fortalt at flere stor klubber bruker FM til \xc3\xa5 finne talenter ute i verden, blant annet Chelsea FC. Ole Gunnar Solskj\xc3\xa6r som har v\xc3\xa6rt hovedtrener for Cardiff City FC, har uttalt at Fotball Manager (eller Championship Manager som det het da han spilte det mest) har hatt en stor betydning for hans valg om \xc3\xa5 bli trener.'